Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 8099

2. Megjegyzés: A repülőgépvezető a látás utáni időjárási körülények között is választhatja a műszerrepülési szabályok szerint történő repülés végrehajtást vagy erre az illetékes légiforgalmi szolgálati hatóság felkérheti. 2007/70/II. szám 2.3 Felelősség a repülési szabályok betartásáért 2.3.1 A légijármű parancsnokának felelőssége Egy légijármű parancsnoka felelős a légijármű repülési szabályok szerint történő üzemeltetésért függetlenül attól, hogy azt ténylegesen ő vezeti vagy sem, kivéve hogy a légijármű parancsnoka eltérhet ezen szabályoktól abban az esetben, ha a repülés biztonsága ezt az eltérést feltétlenűl szükségessé teszi. 2.3.2 Repülés előtti tevékenység A repülés megkezdése előtt a légijármű parancsnoka ismerje meg a tervezett repülésre vonatkozó összes rendelkezésre álló tájékoztatást. Egy repülőtér körzetét elhagyó és minden műszerrepülési szabályok szerint végrehajtott repülés esetében a repülés végrehajtása előtti tevékenység tartalmazza a rendelkezésre álló összes érvényes időjárás jelentés és előrejelzés gondos tanulmányozását, figyelembe véve a szükséges tüzelőanyag mennyíséget és megfelelő módosítás kidolgozását arra az esetre, ha a repülést a tervek szerint nem lehet fejezni. 2.4 A légijármű parancsnokának joga A légijármű parancsokának joga a légijárműre vonatkozó összes felmerülő kérdés végső eldöntése parancsnokságának teljes időtartama alatt. 2.5 A szellemi tevékenységet befolyásoló anyagok használatának veszélyei Azon személy, akinek tevékenysége a repülésbiztonság szempontjából alapvető fontosságú (légiközlekedés biztonságát veszélyeztető személy) nem végezheti feladatait a szellemi tevékenységet befolyásoló anyagok hatása alatt, mert ezek cselekvőképességét korlátozzák. Ilyen személy számára tilos bármely fenti anyag használata.

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes